Twee vas oor slang in kattebak | Maroela Media
Vakbonde wil stokkie steek voor SAL-likwidasie
Twee vas oor slang in kattebak
Die slang word verwyder. Foto: Verskaf deur SAPD
Twee mans is in hegtenis geneem nadat 'n luislang, 'n bedreigde slangspesie, in hul besit gevind is.
Ao. Hazel Mqala, woordvoerder van die polisie in die Oos-Kaap, het gesê 'n beampte verbonde aan die polisie se honde-eenheid in Oos-Londen het Maandag omstreeks 10:50 'n wenk ontvang dat twee mans in 'n swart Golf GTI in besit van 'n bedreigde tipe slang is.
Die beampte het in sy private voertuig die wenk opgevolg en die Golf GTI in Devereuxlaan in Berea opgemerk.
Hy het twee beamptes wat aan diens was ontbied om bystand te bied en die voertuig is in Porterstraat in die sakesentrum voorgekeer. Volgens Mqala is die voertuig deursoek en 'n swart sportsak is in die kattebak gevind. Die luislang was in die sak.
Die twee mans, onderskeidelik 30 en 35 jaar oud, is in hegtenis geneem.
'n Beampte van omgewingsake is ontbied om die slang te verwyder en die slang is aan 'n plaaslike slangpark oorhandig.
Die sak waarin die slang gevind is. Foto: Verskaf deur SAPD
Dan Plato op pad na Kaapse burgemeesterstoel
Cosatu kry eerste vrouepresident
Die slang kon net weer vrygelaat gewees het in die natuur in sy eie omgewing van waar dit weer natuurlik kon voortplant.
Ek hoop regtig nie daai radio in die Golf was aan nie. As dit was sou daai slang mos hoogs befoetered gewees het?
hulle smokkel nie-dis ipv 'n alarm, immobelizer/gearlock/tracking device -all in one
Die slang op die foto is NIE 'n luislang nie en ook nie 'n bedreigde spesie nie… Dit is 'n Red Tail Boa, 'n eksotiese slang… Ek weet nie wat die wet in die Oos Kaap se nie, maar in Gauteng mag jy die tiepe slang sonder 'n permit aanhou, jy moet wel 'n permit he om hom te vervoer.
Daar is 'n baie groot verskil tussen 'n African Rock Python (Python sebae natalensis) (in Afrikaans bloot "Luislang", wat 'n bedreigde spesie is en 'n Red Tail Boa (Boa Constrictor Constrictor en Boa Constrictor Imperator) Die "Boa" is nie dieselfde familie as die "Python" nie, is nie bedreig nie en is ook nie inheems tot Suid Afrika nie. Om te se Boas en Pythons is dieselfde, is soos om te se dat Tiere en Leeus dieselfde is…